NBC พร้อมเทรดยาวหลังครบกำหนดปลด SP ตลท.แจงส่งงบการเงินครบถ้วน
NBC พร้อมเทรดยาวหลังครบกำหนดปลด SP ตลท.แจงส่งงบการเงินครบถ้วน
NBC พร้อมเทรดยาวหลังครบกำหนดปลด SP ตลท.แจงส่งงบการเงินครบถ้วน
5 ก.ค. 2562

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย กล่าวว่า บริษัท เนชั่น บรอดแคสติ้ง คอร์ปอเรชั่น จำกัด (มหาชน) หรือ NBC ซึ่งเป็น 1 ใน 16 บริษัทที่ตลาดฯเปิดให้ซื้อขายหลักทรัพย์นั้น ได้แก้ไขปัญหาการส่งงบการเงินที่ล่าช้า ซึ่งรวมถึงงบการเงินประจำปี 2561 และงบการเงินไตรมาส 1/2562 โดยสามารถส่งงบการเงินดังกล่าวมาให้ตลาดหลักทรัพย์ฯ ครบถ้วนแล้ว
ดังนั้น NBC จึงสามารถซื้อขายได้โดยไม่ถูก SP หลังครบกำหนดการเปิดซื้อขายชั่วคราว 1 เดือนนี้  และจากการที่บริษัทยังมีส่วนของผู้ถือหุ้นน้อยกว่า 50% ของทุนชำระแล้ว จึงยังคงให้ซื้อด้วยบัญชี Cash Balance จนกว่าจะแก้ไขปัญหาฐานะการเงินดังกล่าวให้กลับมามีส่วนของผู้ถือหุ้นเกินกว่า 50% ของทุนชำระแล้วได้
อนึ่ง ตลาดหลักทรัพย์ฯ ได้เปิดให้ซื้อขายหลักทรัพย์ของบริษัทจดทะเบียน 16 แห่ง เป็นการชั่วคราว 1 เดือน ระหว่างวันที่ 1-31 กรกฎาคม 2562 ด้วยบัญชี Cash Balance